open-index/open-wikipedia-markdown huggingface dataset:
Sydvesti

**Sydvesti** on erityisesti kalastajien ja muiden merenkulkijoiden käyttämä sadehattu. Hatussa on leveä lieri, joka jatkuu selkäpuolelle pidempänä kuin eteen ja sivuille. 

Sydvesti on alun perin norjalainen keksintö. Se on saanut nimensä skandinaavisten kielten lounasta tarkoittavasta sanasta. Pohjois-Atlantin rannikolla Norjassa puhaltava lounaistuuli on voimakkaampi ja vallitsevampi kuin muiden ilmansuuntien tuulet.

Vanhat sydvestit valmistettiin rasvalla tai öljyllä vedenkestäväksi käsitellystä öljykankaasta. Nykyään sydvestien materiaalina on muiden sadevaatteiden tavoin PVC-muovi.
Arūnas Poniškaitis

**Arūnas Poniškaitis** (s. 1. elokuuta 1966) on liettualainen roomalaiskatolinen piispa. Hänet vihki papiksi Vilkaviškiksen hiippakuntaan Juozas Žemaitis 31. toukokuuta 1992. Hänet nimitettiin Vilnan arkkihiippakunnan vihkipiispaksi ja Sinnan titulaaripiispaksi 5. helmikuuta 2010. Piispaksi vihkiminen seurasi 4. maaliskuuta. Pääkonsekraattorina toimi Audrys Juozas Backis, jota avustivat Sigitas Tamkevicius ja Rimantas Norvila.

## Lähteet
Kirsikkaluumu

**Kirsikkaluumu** eli **myrobalaani** (*Prunus cerasifera*) on puulaji laajassa, yli 400-lajisessa ruusukasvien suvussa *[[Prunus]]*. Sen alkuperäinen esiintymisalue on ollut Kaakkois-Euroopassa sekä Länsi- ja Keski-Aasiassa, mutta sitä on viljelty muuallakin maailman lauhkean vyöhykkeen alueilla jo satoja vuosia.

## Kuvaus

Kirsikkaluumu on kesävihanta pensas tai pieni puu, joka kasvaa noin kahdeksan metrin korkuiseksi. Kaarna on tummanharmaata, ja oksat ovat kärjistään punertavia. Talvisilmut ovat violetinpunaisia.

Lehdet ovat ruodillisia ja korvakkeellisia. Lehtiruoti on 6–12 millimetriä pitkä. Lehtilapa on yleensä soikea, puikea tai vastapuikea ja 2–6 senttimetriä pitkä. Se on teräväkärkinen, kiilatyvinen ja nyhälaitainen. Lehti on yläpinnaltaan kalju ja kiiltävän tummanvihreä, alapinnaltaan vaaleanvihreä ja suonen kohdalta karvainen.

Kukinta tapahtuu huhtikuussa. Kukat puhkeavat yleensä hieman ennen lehtiä, joskus samaan aikaan. Kukat kasvavat yksittäin tai joskus kaksittain. Ne ovat 2–2,5 senttimetriä halkaisijaltaan, ja kukkaperä on 1–2,2 senttimetriä pitkä. Verholehdet ovat puikeita. Pitkänpyöreät terälehdet ovat valkoiset. Heteitä on 25–30 kappaletta. Emin luotti on levymäinen. Hedelmä on pyöreähkö, 2–3 senttimetriä pitkä luumarja. Hedelmät kypsyvät elo-syyskuussa.

## Levinneisyys ja elinympäristö
Kirsikkaluumu esiintyy luontaisena Keski- ja Länsi-Aasiassa sekä Kaakkois-Euroopassa. Se kasvaa metsissä, jokivarsilla ja rinteillä 800 metrin korkeudelta merenpinnasta noin 2&nbsp;000 metrin korkeuteen. Lajia on viljelty hyötykasvina jo kauan, ja nykyisin sitä kasvaa alkuperäisen alueensa ulkopuolella viljeltynä ja joskus villiintyneenäkin laajoilla alueilla varsinkin Aasiassa ja Euroopassa.

## Käyttö

Kirsikkaluumun hedelmää käytetään ravintona sekä sellaisenaan että kypsennettynä piirakoissa, hilloissa ja säilykkeissä. Myös luumarjan kiven sisältämää siementä on käytetty ruokana mantelin tapaan.

Kirsikkaluumua on lisäksi käytetty koristekasvina, pensasaitana, suojapuuna ja lääkekasvina, ja muiden saman suvun hedelmäpuiden varttamisessa se on yleinen perusrunko. Koristekasvina käytetään erityisesti punalehtisiä lajikkeita.

## Lähteet
### Viitteet

## Aiheesta muualla
* Laji.fi: Kirsikkaluumupuu (''Prunus cerasifera'')
* UniProt: Taxonomy - ''Prunus cerasifera'' 
* United States Department of Agriculture (USDA): ''Prunus cerasifera''
Kalevan kisat 2012

**[[Kalevan kisat]] 2012** eli yleisurheilun Suomen-mestaruuskilpailut järjestettiin 23.–26. elokuuta 2012 Lahdessa.

## Mitalistit
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Lähteet
* Lahden Kalevan kisojen tulospalvelu 
* Kalevan kisat – Lahti 2012
742 Evergreen Terrace

**742 Evergreen Terrace** on *[[Simpsonit]]*-piirrossarjan päähenkilöiden, Simpsonin perheen, kuvitteellinen asuintalo ja osoite Springfieldin kaupungissa. Talon omistaa perheen isä, Homer Simpson. *Simpsonien* luoja Matt Groening nimesi talon käymänsä The Evergreen State Collegen mukaan.

Talo on kaksikerroksinen omakotitalo, jonka yksityiskohdat ovat useimmissa jaksoissa pääosin samat aina huonekalujen ja taulujen sijoittelua myöten. Talon takapihalla olevassa puussa on puumaja. Talo tuhoutui *[[The Simpsons Movie]]* -elokuvassa, mutta rakennettiin entiselleen. Elokuvan perusteella Simpsonien talo olisi aivan Springfieldin ulkolaidalla, mutta sarjan jaksot eivät ole johdonmukaisia tämän suhteen.

Simpsonien talon vasemmalla puolella (kadulta nähtynä) on Ned Flandersin talo, osoitteessa 744 Evergreen Terrace. Oikealla puolella oleva talo on puolestaan ollut useammankin henkilön omistuksessa, kuten herra ja rouva Winfieldin, Ruth ja Laura Powersin, valenimellä esiintyneen Sideshow Bobin ja Flandersin perheen sukulaisten (Ted Flandersin ja hänen tytärtensä Connien ja Bonnien).

## Lähteet

## Aiheesta muualla
* The Simpsons Archive: The Simpsons Floor Plans
Simmondsin tauti

**Simmondsin tauti** on englantilais-saksalaisen lääkärin Morris Simmondsin (1855–1925) kuvaama toiminnanvajavuus aivolisäkkeessä. Hypopituitarismin muiden oireiden lisäksi tyypillistä on voimakas laihtuminen.

## Lähteet
Jääkiekko talviolympialaisissa 1998 – miesten kokoonpanot

## Lohko A
### 
* **Päävalmentaja:**  Boris Aleksandrov

### 
* **Päävalmentaja:**  Ján Štěrbák

### 

 

### 
* **Päävalmentaja:**  Ron Kennedy

## Lohko B
### 
* **Päävalmentaja:** Anatolij Varivončik

### 
* **Päävalmentaja:**  George Kingston

### 
* **Päävalmentaja:**  Herb Brooks

### 
* **Päävalmentaja:**  Björn Kinding

## Lohko C
### 
* **Päävalmentaja:**  Vladimir Jurzinov

### 
* **Päävalmentaja:**  Ivan Hlinka

### 
* **Päävalmentaja:**  Hannu Aravirta

## Lohko D
### 
* **Päävalmentaja:**  Marc Crawford

### 
* **Päävalmentaja:**  Kent Forsberg

 

### 
* **Päävalmentaja:**  Ron Wilson

  

## Lähteet
* Eliteprospects.com - Olympic Games 1998 
* sports-reference.com  
* The Hockey Nut.com 
* la84 foundation - Nagano 1998 Official Report (176-180) rosters 

### Viitteet
Sinkilänaulain

**Sinkilänaulain** eli **niittipistooli** on työkalu, joka ampuu sinkilöitä. Sitä käytetään esimerkiksi kiinnitettäessä muovikalvoa tai verhoilukangasta puuhun. Toiminta muistuttaa hiukan nitojan toimintaa, mutta sinkilät eivät muuta muotoaan naulainta käytettäessä. Sinkilöitä on erikokoisia, ja suurimmilla voi tehdä melko lujiakin rakenteita.
Íñigo Pérez

**Íñigo Pérez Soto** (s. 18. tammikuuta 1988 Pamplona, Navarra) on espanjalainen entinen jalkapalloilija ja nykyinen valmentaja. Hän oli pelipaikaltaan keskikenttäpelaaja. Pérez on toiminut helmikuusta 2024 alkaen Espanjan Primera Divisiónissa pelaavan Rayo Vallecanon päävalmentajana.

## Seurajoukkueura

Pérez siirtyi Athleticin junioreihin vuonna 2002 pamplonalaisesta Chantreasta. Kaudeksi 2006–2007 hänet nostettiin Athleticin sisarseuran Basconian Tercera Divisiónissa pelanneeseen joukkueeseen. Vuoden 2006 lopulla hän teki ensiesiintymisensä myös Athleticin Segunda División B:ssä pelanneessa reservijoukkueessa Athletic B:ssä.

Pérez debytoi Athleticin edustusjoukkueessa 28. lokakuuta 2009 Copa del Reyn ottelussa Rayo Vallecanoa vastaan. Hän on kuulunut edustusjoukkueeseen vakinaisesti kaudesta 2010–2011 alkaen. Ensimmäisellä kaudella hän pelasi vain neljässä ottelussa, ja maaliskuussa 2011 hänet lainattiinkin loppukauden ajaksi Segunda Divisiónin Huescaan, jossa hän korvasi loukkaantuneen David Bauzán.

Kaudella 2011–2012 Pérezin vastuu uuden valmentajan Marcelo Bielsan johtamassa Athleticissa kasvoi huomattavasti muun muassa Carlos Gurpegin loukkaantumisen ja Pablo Orbaizin Olympiakosiin siirtymisen vuoksi. Hän pelasi 22 Primera Divisiónin ottelussa, joista 14 avauskokoonpanossa. Espanjan cupissa eli Copa del Reyssä ja Eurooppa-liigassa, joissa Athletic ylsi loppuotteluun, Pérez oli enimmäkseen vaihtopelaajan roolissa. Loppuotteluissa hän pelasi molemmissa jälkimmäisen puoliskon.

Kaudeksi 2013–2014 Pérez lainattiin Segunda Divisiónin Mallorcaan.

## Lähteet

## Aiheesta muualla

* Íñigo Pérez Athletic Clubin sivustolla 
* Íñigo Pérez BDFutbol-sivustolla
Jääkiekko talviolympialaisissa 1998 – naisten kokoonpanot

## 
* **Päävalmentaja:**  Shannon Miller

## 
* **Päävalmentaja:**  Ben Smith

## 
* **Päävalmentaja:**  Rauno Korpi

## 
* **Päävalmentaja:**  Yao Naifeng

## 
* **Päävalmentaja:** Bengt Ohlson

## 
* **Päävalmentaja:**  Wally Kozak

## Lähteet
* la84 foundation - Nagano 1998 Official Report (185-186) Womens rosters 
### Viitteet
Íñigo Ruiz de Galarreta

**Íñigo Ruiz de Galarreta Etxeberria** (s. 6. elokuuta 1993 San Sebastián, Guipúzcoan maakunta) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Athletic Bilbaota ja on pelipaikaltaan keskikenttäpelaaja.

## Seurajoukkueura

Ruiz de Galarreta liittyi Athletic Bilbaon junioreihin vuonna 2003. Hän saavutti seuran alle 19-vuotiaiden joukkueen kanssa nuorten Copa del Reyn mestaruuden keväällä 2010. Kaudeksi 2011–2012 Ruiz de Galarreta nostettiin seuran Segunda División B:ssä pelanneeseen reservijoukkueeseen Athletic B:hen, mitä ennen hän ehti pelata vuoden 2010 lopulla yhden Tercera Divisiónin ottelun Athleticin sisarseurassa Basconiassa.

Athleticin edustusjoukkueessa Ruiz de Galarreta debytoi 14. joulukuuta 2011 Eurooppa-liigan ottelussa Paris Saint-Germainia vastaan. Kaudeksi 2013–2014 hänet lainattiin Segunda Divisiónin Mirandésiin.

## Lähteet

## Aiheesta muualla

* Íñigo Ruiz de Galarreta Athletic Clubin sivustolla 
* Íñigo Ruiz de Galarreta BDFutbol-sivustolla
Huittisten museo

**Huittisten museo** on kulttuurihistoriallinen paikallismuseo Satakunnan maakunnassa Huittisissa. Se sijaitsee Lauttakylässä vanhassa kivimakasiinissa aivan Huittisten keskiaikaisen kirkon vieressä. 

Paikallista talonpoikaiskulttuuria esittelevän kokoelman lisäksi museossa on esillä professori Lauri Leppäsen taidekokoelma, presidentti Risto Rytin elämäntyötä esittelevä osasto sekä tilat vaihtuvia näyttelyitä varten. Museossa on esillä myös jäljennös Kansallismuseon kokoelmissa olevasta Huittisten hirvenpäästä, joka on yksi tunnetuimpia suomalaisia muinaisesineitä.

Museon perusti Huittisten kotiseutuyhdistys, joka luovutti sen kaupungille vuonna 1977. Vuodesta 2009 alkaen Huittisten museo on ollut yhdistettynä Harjavallassa toimivan Emil Cedercreutzin museon kanssa yhdeksi hallinnolliseksi kokonaisuudeksi, jonka ylläpitäjänä toimii Harjavallan kaupunki.

## Lähteet
Juhamatti Hietamäki

**Juhamatti Hietamäki** (s. 22. maaliskuuta 1985 Seinäjoki) on suomalainen jääkiekkopuolustaja, joka pelaa MOL ligaa romanialaisessa SCM Brașovissa. Hän on pelityyliltään peruspuolustaja, jonka vahvuuksiin kuuluu varsin virheetön, mutta myös fyysinen peli. Hietamäen heikkouksiin kuuluu luistelu, kulmikas liike ja vajavainen pelikäsitys sekä jäähyherkkyys.

## Ura
Hietamäki on S-Kiekon kasvatti. Hän pelasi joukkueessa ensimmäiset miesten pelinsä 17-vuotiaana Suomi-sarjassa kaudella 2002–2003. Kaudeksi 2003–2004 Hietamäki siirtyi Porin Ässien A-nuoriin. Hän kuului sen SM-liigarinkiin jo kesällä 2004, mutta Hietamäki teki liigadebyyttinsä kuitenkin kaudella 2005–2006, jolloin hän pelasi 22 SM-liigaottelua jääden niissä ilman tehopisteitä. Hietamäki voitti kauden päätteeksi SM-hopeaa. Hän pelasi A-nuorissa varsin fyysistä peliä; Hietamäki keräsi kolmen A-juniorikautensa aikana yhteensä 295 jäähyminuuttia sijoittuen A-nuorten SM-liigan kaikkien aikojen jäähypörssissä seitsemänneksi. Kausina 2003–2004 ja 2004–2005 hän sijoittui jäähypörssissä neljänneksi ja kaudella 2005–2006 Hietamäki voitti koko jäähypörssin 105 minuutillaan.

Kaudella 2006–2007 Hietamäen rooli Ässien SM-liigajoukkueessa jäi pieneksi. Hän pelasikin suurimman osan kaudestaan Mestiksessä; yhteensä 24 ottelua Forssan Palloseurassa ja TuTossa. Tammikuussa 2007 Hietamäki palasi Ässien vahvuuteen. Kauden 2007–2008 hän pelasi lainalla Jokipojissa. Kaudeksi 2008–2009 Hietamäki siirtyi Kotkan Titaanien riveihin. Hänen kautensa päättyi kuitenkin jo 22 ottelun jälkeen joulukuussa 2008 selkävaivojen vuoksi.

Kaudeksi 2009–2010 Hietamäki siirtyi vuoden mittaisella sopimuksella Kiekko-Vantaan joukkueeseen. Hän joutui kuitenkin jo alkukaudella sivuun olkapäävamman takia, oli sivussa useita kuukausia ja pelasi lopulta vain 12 runkosarja- ja kolme playoff-ottelua. Kaudeksi 2010–2011 Hietamäki palasi viikon mittaisen try-outin kautta Jokipoikiin.

Elokuussa 2011 Hietamäki teki vuoden mittaisen sopimuksen unkarilaisen Ferencvárosi TC:n kanssa. Hän oli tehoilla 12+11=23 joukkueen tehokkain puolustaja ja jakoi Ferencvárosin sisäisen pistepörssin voiton Csaba Janosin kanssa kevään 2012 pudotuspeleissä tehoilla 2+1=3. Kaudeksi 2012–2013 Hietamäki siirtyi toiseen MOL ligan joukkueeseen, romanialaiseen SCM Brașoviin.

## Tilastot

## Lähteet
*
*
*
*

### Viitteet
César Santin

**César Santin** (s. 24. helmikuuta 1981 Porto Alegre, Brasilia) on brasilialainen jalkapalloilija, joka edustaa tanskalaista FC Kööpenhaminaa. Hän pelaa yleensä laitahyökkääjänä tai hyökkäävänä keskikenttäpelaajana.

Uransa alkuvaiheessa Santin edusti Brasiliassa São Joséa, Grêmiota ja Vitóriaa. Vuonna 2004 hän siirtyi Ruotsiin Kalmar FF:n joukkueeseen ja sieltä vuonna 2008 viisivuotisella sopimuksella FC Kööpenhaminaan.

## Aiheesta muualla
*César Santin FC Kööpenhaminan verkkosivuilla
Stara Magazine

**Stara Magazine** oli 1980-luvun keskivaiheilla ja jälkipuoliskolla ilmestynyt nuorille suunnattu hevi ja hard rockiin erikoistunut julkaisu. Sen antia olivat isot ja pienemmät värijulisteet sekä hevi- ja hard rock -tähdistä kertoneet jutut ja uutiset. Lehti oli Suomen ensimmäinen lajissaan.

Stara Magazinea kustansi tamperelainen Sun Press ky. Lehden päätoimittajana vaikutti Lehtimiehet Oy:n julkaisuissa kannuksensa hankkinut Timo Toivonen. Juttujen ja uutisten kirjoittamisesta sekä kuvien hankkimisesta vastasi pääasiassa musiikki- ja viihdetoimittaja Kari Helopaltio.

Lehteä myytiin ainoastaan irtonumeroina kioskien ja lehtipisteiden kautta. Irtonumeromyyntiä ynnänneen levikkilaitoksen mukaan Stara Magazinen numerokohtainen myynti pyöri 40&nbsp;000 kappaleen vaiheilla ennen alamäen alkamista. Alamäkeen vaikutti muun muassa Suosikki-lehden muuntautuminen ”aiempaa hevimmäksi”.

Sun Press ky julkaisi samaan aikaan myös *King Size* -nimistä juliste- ja juttulehteä sekä muita julistelehtiä, joiden vetonauloina olivat esimerkiksi Sabrina, Samantha Fox ja New Kids on the Block. Seksi- ja pornolehdet kuuluivat nekin Sun Press ky:n antimiin.

## Lähteet
*Lehteä freelancerina avustaneen musiikki-ja viihdetoimittaja Kari Helopaltion laatima muistelu- ja alkuperäisteksti (8/2012)
Jan Hagelberg

**Jan Hagelberg** (s. 29. elokuuta 1985 Helsinki) on suomalainen jääkiekkopuolustaja, joka pelaa II-divisioonajoukkue KJT Miehissä. Hän toimii joukkueen varakapteenina. Hagelberg on pelannut urallaan aiemmin ammattilaisena Ranskassa.

## Ura
Hagelberg aloitti jääkiekkoilun Jokereissa omien sanojensa mukaan noin 7-vuotiaana. Hän voitti joukkueessa B-nuorten Suomenmestaruuden vuonna 2002 ja SM-hopeaa vuonna 2003. Kaudeksi 2003–2004 Hagelberg siirtyi Kiekko-Vantaan A-nuoriin. Hän teki samalla kaudella myös debyyttinsä miesten peleissä pelattuaan kaksi Mestis-ottelua. Kaksi seuraavaa kautta Hagelberg pelasi Jokereiden A-nuorissa. Hän oli kaudella 2005–2006 joukkueen tehokkain puolustaja tehoilla 8+9=17.

Toukokuussa 2006 Hagelberg teki vuoden mittaisen SM-liigasopimuksen Jokereiden kanssa. Hän pelasi kauden 2006–2007 kuitenkin kokonaan lainalla Kiekko-Vantaassa, eikä tehnyt liigadebyyttiään. Hagelberg pelasi joukkueessa suuressa kiekollisessa roolissa ja teki jatkosopimuksen kaudeksi 2007–2008. Kaudeksi 2008–2009 hän siirtyi Heinolan Kiekkoon, jossa hän teki Mestiksen yhden kauden piste-ennätyksensä tehoilla 7+14=21, joilla Hagelberg oli joukkueen tehokkain puolustaja. Hän sijoittui runkosarjan puolustajien pistepörssissä kuudenneksi Sportin Tuomas Immosen kanssa. Hagelberg jakoi myös HeKin sisäisen syöttöpörssin voiton Ville-Veikko Väkeväisen kanssa.

Toukokuussa 2009 Hagelberg teki sopimuksen Suomi-sarjajoukkue HC Keski-Uusimaan kanssa. Hänen sopimuksensa sisälsi mahdollisuuden siirtyä kesän 2009 aikana ulkomaille ja näin ollen Hagelberg teki heinäkuussa sopimuksen ranskalaisen Dauphins d'Épinalin kanssa. Hän oli kaudella 2009–2010 tehoilla 5+6=11 joukkueen tehokkain puolustaja runkosarjassa. Toukokuussa 2010 Hagelberg teki vuoden mittaisen jatkosopimuksen Epinalin kanssa. Kaudella 2010–2011 hän voitti 12 osumallaan Ligue Magnusin puolustajien maalipörssin ja sijoittui 19 tehopisteellään puolustajien pistepörssissä seitsemänneksi Ducs d'Angersin Lauri Lahesalun kanssa.

Kaudeksi 2011–2012 Hagelberg palasi Suomeen ja siirtyi II-divisioonajoukkue Bewe Hockeyn riveihin. Hän toimi joukkueen varakapteenina ja oli Bewe Hockeyn tehokkain puolustaja tehoilla 15+19=34. Kaudeksi 2012–2013 Hagelberg palasi vuoden mittaisella sopimuksella Epinaliin. Hän oli pelaamatta koko seuraavan kauden 2013–2014 ja pitkään kaudella 2014–2015, kunnes Hagelberg siirtyi loppukaudella III-divisioonajoukkue KJT Miehiin. Hän oli nostamassa joukkuetta kauden päätteeksi II-divisioonaan, jossa Hagelberg jatkoi kaudella 2015–2016 KJT:n varakapteenina. Hän oli joukkueen tehokkain puolustaja tehoilla 7+19=26.

## Muuta
Hagelberg kävi Käpylän ammattikoulun.

## Tilastot

## Lähteet
*

### Viitteet
Petäjäveräjät

**Petäjäveräjät** on Viikatteen 9. albumi, joka julkaistiin 28. maaliskuuta 2012 Spinefarm Recordsin kautta. Albumi on sijoittanut parhaimmillaan Suomen virallisella albumilistalla sijalle 1 (14/2012).

## Kappaleet
Kaikki kappaleet kirjoittanut Kaarle Viikate ja sovittanut Viikate-yhtye ja Miitri Aaltonen.

# 
# 
# 
# 
# 
# 
# 
# 
# 
## Kokoonpano

* Arvo Viikate – sähkökitara, akustinen kitara
* Ervo Viikate – bassokitara, taustalaulu, urut
* Kaarle Viikate – laulu, sähkökitara, akustinen kitara
* Simeoni Viikate – lyömäsoittimet

+

* Miitri Aaltonen – tuottaja, äänitys ja miksaus (Music Bros-studio)

## Arvosteluja
* Desibeli.net: 
* Imperiumi.net: 7+/10
* Kaaoszine.fi: 
* 
* Rumba: 
* Soundi: 

## Lähteet

## Aiheesta muualla
* 
*
Volga (jääpallo)

**Volga** () on jääpalloseura Uljanovskista, Venäjältä. Seura on perustettu vuonna 1934. Seuran paras saavutus Venäjän mestaruussarjassa on pronssi vuodelta 1997. Neuvostoliiton mestaruussarjassa se oli parhaimmillaan hopealla vuonna 1972.  Volga on pelannut Venäjän jääpallon pääsarjassa yhtäjaksoisesti kaudesta 1995–1996.

Volgan kotikenttä on vuonna 2014 valmistunut Volga-Sport-Arena, joka toimii myös vuoden 2016 MM-kilpailujen peliareenana. Jääpallohallin kapasiteetti on 5&nbsp;000 katsojaa. Seuran vanha kotikenttä on 1963 rakennettu Trud-stadion. Trud-stadion on myös tarkoitus modernisoida ja kasvattaa sen katsomokapasiteetti 18 000:een. 

## Saavutuksia

Saavutuksia Venäjän liigassa:
* 1 pronssi 1997

## Lähteet

## Aiheesta muualla

* Volgan kotisivut
Viisilukujärjestelmä

**Viisilukujärjestelmä** on kehittynyt kaksilukujärjestelmästä, kun puhuttuun kieleen otettiin lisää lukusanoja ja pienet luvut esitettiin sanoilla *yksi*, *kaksi*, *kolme*, *neljä* ja *viisi*. Lukusanan *viisi* saattoi monissa kielissä tarkoittaa myös sanaa *käsi* . Puhdasta viisilukujärjestelmää käyttäviä heimoja tunnetaan muun muassa Etelä-Amerikan intiaaneissa , mutta myös viitteitä sen esihistoriallisesta käytöstä tiedetään. Viisilukujärjestelmää ei pidä sekoittaa kantalukujärjestelmään, jossa kantalukuna on viisi. Myös roomalaisia numeroita voidaan pitää eräänlaisena viisilukujärjestelmänä.

Luku kaksitoista voitiin esittää sanomalla joko "viisi viisi kaksi" tai "kaksi viitosta ja kaksi lisää" tai "kaksi viitosta kaksi". Lukusanat lasketaan siten yhteen, jolloin lukusanontaa eli lukumerkintää voidaan pitää additiivisena merkintänä.

## Historia

Varsin hyvin voidaan väittää, että viisilukujärjestelmä kehittyi alkeellisimmista 2− ja 3− lukujärjestelmistä, kun isommaksi yksiköksi otettiin käden kaikki sormet. Suuret lukumäärät ilmoitettiin "käsimäärien" lukumäärä ja montako "sormea" näiden lisäksi tarvittiin lisää.

Varhaisin tunnettu lukumerkintä lienee Karl Absolonin vuonna 1937 entisestä Tšekkoslovakian Věstonicesta löytämä noin 30&nbsp;000 vuotta vanha suden luu, jonka sivulle on vedetty 20 ja 2 ja 30 viirua mahdollisesti merkitsemään joidenkin asioiden lukumäärää. Viidellä jaollisuus voi olla sattumaa, mutta toisaalta tutkijat ovat havaitsevinaan viiruissa ryhmittelyä.

Koska esihistoriasta ei ole jäänyt paljonkaan todisteita viisilukujärjestelmästä, tulee merkkejä siitä etsiä kirjoittavien kansojen käyttämistä menetelmistä. Keski-Amerikan mayat käyttivät pienille luvuille additiivista merkitsemistapaa, jossa yksiköt merkittiin pisteillä ja viitoset viivoilla. Näillä merkeillä merkittiin teksteissä luvut 1−20 varsin helposti. Muinaisilla kiinalaisilla sauvaluvuilla yksikkölukuja merkittiin viivalla, joten luvut 1−5 merkittiin yksinkertaisesti 1−5 pystyviivalla.

Viisilukujärjestelmä, joka käytti viittä lukusanaa ja mahdollisesti kirjoittaessaan lukuja toistamalla merkkejä, kohtasi suuremmilla luvuilla esittämisvaikeuksia. Monesti lukujärjestelmää vain laajennettiin eteenpäin joko 10−, tai 20−järjestelmäksi. Kiinalaiset merkitsivät luvut 6−9 käyttäen 1−4 pystyviivaa, jotka yhdistettiin poikittaisella viivalla, ja näin saatiin käyttöön "toista vitosta". Näitä uusia järjestelmiä kutsutaan 5−10−järjestelmiksi ja 5−20−järjestelmiksi. Täytyy vielä muistaa, että näiden rinnalla käytettiin myös 12− ja 60−järjestelmiä, jotka saattoivat ottaa vaikutteita 5−10− ja 5−20−järjestelmistä. Näitä kaikkia piirteitä voidaan vieläkin löytää Länsi-Eurooppalaisista kielistä ja tavoista laskea.

## Lähteet
* 
### Viitteet
Daniel Nathans

**Daniel Nathans**  (30. lokakuuta 1928 Wilmington, Delaware – 16. marraskuuta 1999 Baltimore, Maryland) oli yhdysvaltalainen  mikrobiologi, joka sai vuonna 1978 Nobelin lääketieteen palkinnon yhdessä Werner Arberin ja Hamilton Smithin kanssa restriktioentsyymien löytämisestä ja soveltamisesta molekyylibiologian ongelmiin.

## Lähteet
Hamilton Smith

**Hamilton Othanel Smith**  (23. elokuuta 1931 – 25. lokakuuta 2025 Ellicott City, Maryland) oli yhdysvaltalainen mikrobiologi, joka sai vuonna 1978 Nobelin lääketieteen palkinnon yhdessä Werner Arberin ja Daniel Nathansin kanssa restriktioentsyymien löytämisestä ja soveltamisesta molekyylibiologian ongelmiin.

## Lähteet
Vi skall spela rock

**Vi Skall Spela Rock** on Kari Peitsamon Skootterin ruotsinkielinen albumi.

## Kappaleet

# 	
# 	
# 
# 
# 
# 
# 
# 
# 
# 
# 
# 
# 
# 
# 
# 
# 

Kaikki sävellykset, sanoitukset ja sovitukset: Kari Peitsamo

## Muusikot albumilla
* Kari Peitsamo: laulu, kitara
* Paavo Salo: rummut
* Paavo Haapio: basso
Jos rakastat (täsmennyssivu)

**Jos rakastat** voi tarkoittaa seuraavia:

* ”Jos rakastat”, Kristiina Halkolan esittämä kappale
* *[[Jos rakastat]]*,  Neil Hardwickin ohjaama suomalainen elokuva vuodelta 2010
* *[[Kristiina Halkola – Jos rakastat|Jos rakastat]]*, Pirkko Vekkelin kirjoittama Kristiina Halkolasta kertova kirja.
Andrew Schally

**Andrew V. Schally**  (30. marraskuuta 1926 – 17. lokakuuta 2024) oli yhdysvaltalainen tutkija, joka sai vuonna 1977 Nobelin lääketieteen palkinnon yhdessä Roger Guilleminin ja Rosalyn Sussman Yalowin kanssa peptidihormoneihin liittyvästä tutkimuksesta.

## Lähteet
HK 36 Skalica

**HK 36 Skalica** on slovakialainen jääkiekkoseura Skalican kaupungista Trnavan alueella. Joukkue pelaa maan toiseksi korkeimmalla sarjatasolla Slovenská Hokejová Ligassa. Perinteikäs slovakkiseura on perustettu vuonna 1936 ja se on pelasi maan pääsarjassa kaudet 1997–2016. Joukkue on tuossa ajassa onnistunut saavuttamaan yhden hopean kaudella 2008–2009.

## Joukkue kaudella 2025–2026

### Valmennus & Joukkueenjohto
* **Päävalmentaja:** Leo Gudas 
* **Toimitusjohtaja:** Ivan Dornič 

*Lähde: EliteProspects*

## NHL-pelaajat
* Pavel Brendl
* Michal Kempný
* Tomáš Malec
* Žigmund Pálffy
* Robert Schnabel
* Roman Tvrdoň
* Miroslav Zálešák

## Lähteet

## Aiheesta muualla
*Seuran kotisivut
M/S Prinsendam

**M/S Prinsendam** on Suomessa vuonna 1988 rakennettu risteilyalus, joka tunnettiin aiemmin nimellä *Royal Viking Sun*. Laivan 419 hyttiin mahtuu 835 matkustajaa, ja siinä on 9 matkustajakantta. Laivan koko mahdollistaa risteilyt moniin satamiin, joihin tuhansia matkustajia vetävät alukset eivät pääse.

## Lähteet
Allan McLeod Cormack

**Allan McLeod Cormack**  (23. helmikuuta 1924 – 7. toukokuuta 1998) oli eteläafrikkalaissyntyinen  fyysikko, joka sai vuonna 1979 Nobelin lääketieteen palkinnon yhdessä Godfrey Hounsfieldin kanssa tietokonekerroskuvauksen (CT-kuva, tietokonetomografia) kehittämisestä. Cormack oli harvinainen nobelisti, sillä hän ei koskaan suorittanut tohtorin tutkintoa lääketieteessä tai millään muullakaan alalla.

Cormack suoritti perustutkintonsa Kapkaupungin yliopistossa, jatkoi vuoden Cambridgessa ja sitten Harvardissa ennen kuin asettui Tuftsin yliopistoon apulaisprofessoriksi. Hän sai Yhdysvaltojen kansalaisuuden vuonna 1966.

Cormack kiinnostui röngenkuvauksesta toimiessaan osa-aikaisena fyysikkona sairaalan radiologian osastolla. Perinteisistä kaksiulotteisista röntgenkuvista oli vaikeaa erottaa pehmeitä kudoksia, jotka vaimensivat röntgensäteitä eri tavoin. Hän kehitti matemaattisen menetelmän, jolla eri puolilta otetuista röntgenkuvista voitiin laskea pehmeiden kudosten rakenne.

## Lähteet
Godfrey Hounsfield

**Godfrey Newbold  Hounsfield**  (28. elokuuta 1919 – 12. elokuuta 2004) oli brittiläinen  sähkötekniikan insinööri, joka sai vuonna 1979 Nobelin lääketieteen palkinnon yhdessä Allan McLeod Cormackin kanssa tietokonekerroskuvauksen kehittämisestä.

Tietokonetomografiakuvauksessa pikselien harmaasävyarvoja kuvataan Hounsfieldin yksiköiden avulla (HU-luku, TT-luku) Godfrey Hounsfieldin kunniaksi. 

Hounsfield oli EMI-yhtiöllä töissä ja oli kehittänyt ennen kerroskuvauslaitteistoa Britannian ensimmäisen täysin transistoroidun tietokoneen vuonna 1958. Beatlesin menestymisen johdosta EMI-yhtiö, joka oli mukana myös äänilevyliiketoiminnassa, oli varoissaan ja pystyi rahoittamaan Hounsfieldin työtä.

## Lähteet
*

### Viitteet
Shabazz Muhammad

**Shabazz Nagee Muhammad** (s. 13. marraskuuta 1992, Long Beach, Kalifornia) on yhdysvaltalainen koripalloilija, pelipaikaltaan heittävä takamies. Hän pelasi NBA-liigassa Minnesota Timberwolvesissa vuosina 2011–2018 sekä Milwaukee Bucksissa keväällä 2018. 

Ennen ammattilaisuraansa Muhammad pelasi yliopistokoripalloa UCLA:n joukkueessa, UCLA Bruinsissa.

## Yliopistoura

Muhammad oli ikäluokkansa tavoitelluimpia lukiopelaaja vuonna 2012, ja ESPN sijoitti hänet lopullisessa rankingissaan toiselle sijalle, sentteri Nerlens Noelin jälkeen. UCLA:n lisäksi Muhammadin perässä olivat sekä Duken että Kentuckyn maineikkaat yliopistot.

Ensimmäisen yliopistokautensa kolme ensimmäistä ottelua Muhammad joutui seuraamaan katsomon puolelta, NCAA:n asetettua hänet pelikieltoon mahdollisesta amatöörisääntöjen rikkomisesta. Päätös kuitenkin kumottiin UCLA:n tehtyä valituksen asiasta.

## Ammattilaisura

Muhammadia pidettiin vuosi ennen varaustilaisuutta mahdollisena kärkivarauksena . Utah Jazz varasi hänet 14. pelaajana kesällä 2013. NBA-uransa hän aloitti kuitenkin Minnesota Timberwolvesissa, jossa hän pelasi 267 ottelua. Maaliskuussa 2018 hän siirtyi Milwaukee Bucksiin, jossa hän pelasi 11 runkosarjaottelua ja neljä pudotuspeliä.

Lokakuussa 2018 Muhammad siirtyi kiinalaisseura Shanxi Brave Dragonsiin.

## Lähteet
Cody Zeller

**Cody Allen Zeller** (s. 5. lokakuuta 1992 Washington, Indiana) on yhdysvaltalainen koripalloilija, pelipaikaltaan sentteri. Hän edustaa kaudella 2019–2020 NBA-seura Charlotte Hornetsia jo seitsemättä kauttaan.

Zellerin veljet, Luke Zeller ja Tyler Zeller ovat myös koripalloilijoita.

## Ura
Zeller pelasi yliopistokoripalloa Indianan yliopiston joukkueessa, Indiana Hoosiersissa. Hän olisi halutessaan voinut osallistua jo vuoden , jossa olisi mitä todennäköisimmin ollut ykköskierroksen varaus. Vuoden  hänet varattiin neljäntenä. Vuodesta 2013 hän on pelannut NBA:ssa ja edustanut Charlotte Bobcatsia, joka sittemmin vaihtoi nimensä Charlotte Hornetsiksi.

## Lähteet
Lucas Liu Hsien-tang

**Lucas Liu Hsien-tang** (; s. 21. joulukuuta 1928) on taiwanilainen roomalaiskatolinen piispa. Hänet vihittiin papiksi Taipein arkkihiippakuntaan 30. marraskuuta 1956 ja nimitettiin Hsinchun hiippakunnan koadjuuttoripiispaksi 24. lokakuuta 1980. Piispaksi vihkiminen seurasi 1. tammikuuta 1981. Pääkonsekraattorina toimi Petrus Pao-Zin Tou, jota avustivat Paul Ch'eng Shih-kuang ja Joseph Wang Yu-jung.

29. kesäkuuta 1983 Liu Hsien-tangista tuli Hsinchun piispa, jona hän toimi, kunnes jäi eläkkeelle 4. joulukuuta 2004.

## Lähteet
Luettelo Swakopmundin aiemmista kadunnimistä

Namibian itsenäisyyden jälkeen vuonna 1990 Swakopmundin kaupunginvaltuusto vaihtoi monet alun perin saksan- ja afrikaansinkieliset kadunnimet niin, että nykyisin ne on nimetty SWAPOn johtajien, kannattajien ja nykyisten hallituksenjäsenten mukaan:

## Lähteet
Kampsu

**Kampsu** eli **kamsu** on pohjoissuomalainen perinneleipä, jonka taikinassa on verta. Taikina valmistetaan vedestä, verestä, ohra-, ruis- ja vehnäjauhoista, voista, suolasta, sipulista ja maustepippurista. Valmiista hyvin turvonneesta taikinasta muotoillaan pieniä, litteähköjä leipiä, joiden paksuus on noin yksi senttimetri. Kohottamattomat, melko jähmeät kakkuset keitetään kypsiksi suolalla maustetussa vedessä. Kampsut syödään sipulikastikkeen tai voisulan kera, ja usein lisukkeena tarjotaan perunasosetta ja puolukkasurvosta. Kampsut voidaan lämmittää esimerkiksi  sipulimaidossa ja nauttia sen keralla.

Kampsu on iäkäs ruokalaji, joka perinteisesti valmistettuna sisältää sekä leivän että särpimen eli leivän lisänä syötävän ruoan, sillä karkeista jauhoista valmistettu veritaikina höystettiin talin paloilla. Taikinasta leivottiin joko normaalimuodosta poikkeavia leipiä tai keitettiin suolavedessä pienehköjä möykkyjä. Molemmat kestivät pitkäaikaista varastointia, ja niitä syötiin aikanaan paistettuina tai keiton aineksena.

## Lähteet
Salomon Hongisto

**Salomon Valentin Hongisto** (16. syyskuuta 1881 Jalasjärvi – 30. elokuuta 1973 Seinäjoki) oli suomalainen kansanedustaja, maakauppias, Tsaari Nikolai II:n henkivartija jefreitteri nro.5, maanviljelijä ja talousneuvos.
## Työura

Maataloustöissä kotitilalla ja apulaisena vanhempien kaupassa 1895–1906, palveli Tsaari Nikolai II:n henkivartiokaartissa jefreitteri nro.5 , sekatavarakauppias Jalasjärvellä 1906–1973. Aloitti kuitenkin jo 1800-luvun lopulla tehden kauppaa n. 80 vuotta, maanviljelijä 1907–1973, osuusmeijeri Murtajan Ilvesjoen meijerin isännöitsijä 1906–1911, Kurikan puutavarayhtiön osakas ja johtokunnan jäsen 1910–1920, Rajalan sahan osakas Jalasjärvellä 1920–, Kaskisten puutavara oy:n johtaja 1925–1936.

## Eduskuntatoiminta
	
*    Laki- ja talousvaliokunta
*    Pankkivaliokunta
*    Maalaisliiton eduskuntaryhmä 1.8.1929 – 20.10.1930 

## Yhteiskunnallinen toiminta

**Valtiolliset luottamustehtävät:**

*  Toimi presidentin valitsijamiehenä vuosina 1925, 1931, 1937, 1940, 1943

**Kunnalliset luottamustehtävät:**

*  Jalasjärven kuntakokous (pj)
*  Jalasjärven kunnanvaltuusto (pj)

**Muut luottamustehtävät:**

*  Kauppiaitten oy:n hallintoneuvosto
*  Keskon hallintoneuvosto
*  Tampere–Parkano–Seinäjoki-ratatoimikunta
*  Sanomalehti Ilkan hallitus
*  Jalasjärven palovakuutusyhdistyksen hallitus
*  Etelä-Pohjanmaan puhelin oy:n johtokunta
*  Etelä-Pohjanmaan keskusmielisairaalan kuntainliiton hallitus
*  useiden puutavarayhtiöiden johtokunnat

**Arvot ja arvonimet**:

*  Talousneuvos 1941

## Perhe

* Vanhemmat :        maanviljelijä Juho Kustaa Hongisto, Hedvig Serafia Riihimaa
* Avioliitto:        Lempi Hormaluoma 1906–1910

## Muuta
Talousneuvos Hongiston tsaarin henkivartiokaartin palveluspuku on nähtävillä Jalasjärven museossa. Museossa on myös hänen kauppansa, jota hän piti ja jossa hän oli töissä kymmenvuotiaasta yhteensä n. 80 vuoden ajan. Kaupan museolle lahjoitti Hongiston perikunta.

Salomon Hongisto oli tunnettu myös laajasta filateliaharrastuksestaan, joka oli tuolloin vielä harvinaisempaa ja hänellä olikin laaja kokoelma postimerkkejä aina 1800-luvulta asti.

## Lähteet
*
Vuorihiirihaukka

**Vuorihiirihaukka** (*Buteo oreophilus*) on hiirihaukkojen sukuun kuuluva lintu. Sen kanta on alle 10&nbsp;000 yksilöä ja on vakaa. Sen koko on 45–50&nbsp;cm, joten se on pienempi kuin hiirihaukka (*Buteo buteo*) ja väriltään tummemmanruskea, eikä se ole päältä yhtä punaruskea.

## Levinneisyys ja elinympäristö
Vuorihiirihaukkaa tavataan Burundissa, Kongon demokraattisessa tasavallassa, Etiopiassa, Keniassa, Malawissa, Ruandassa, Etelä-Afrikassa, Sudanissa, Tansaniassa, Ugandassa, Sambiassa. Etelä-Afrikan populaatiota pidetään toisinaan omana lajinaan *B. trizonatus*. Sen elinpiiriä ovat viljelmät, lauhkean, subtrooppisen ja trooppisen vyöhykkeen vuoristometsät, subtrooppisen ja trooppisen vyöhykkeen ylävät heinäarot aina 4&nbsp;500 metrin korkeuteen saakka.

## Alalajit
Joidenkin lähteiden mukaan sillä katsotaan olevan kaksi alalajia:
* *Buteo oreophilus oreophilus*
* *Buteo oreophilus trizonatus*

## Lähteet
George Davis Snell

**George Davis Snell**  (1903-1996) oli yhdysvaltalainen  biologi, joka sai vuonna 1980 Nobelin lääketieteen palkinnon yhdessä Baruj Benacerrafin ja Jean Dausset'n kanssa solujen pinnan rakenteen immunologisten vaikutusten selvittämisestä.

## Lähteet
Susumu Tonegawa

**Susumu Tonegawa**  (, s. 5. syyskuuta 1939) on japanilainen tutkija, joka sai vuonna 1987 Nobelin lääketieteen palkinnon vasta-aineisiin liittyvistä tutkimuksista.

Tonegawa suoritti perustutkintonsa Kiotossa ja väitteli San Diegossa. Hän työskenteli Sveitsissä Baselin immunologian tutkimuslaitoksessa ja sovelsi molekyylibiologian tekniikoita immunologiaan. Hän muutti Yhdysvaltoihin vuonna 1981, missä hänestä tuli MIT:n biologian professori.

## Lähteet
Siperianampiaisyrtti

**Siperianampiaisyrtti** eli **siperiankissanminttu** (*Dracocephalum sibiricum*, syn. *Nepeta macrantha*, *Nepeta sibirica*) on ampiaisyrttien sukuun kuuluva ruohokasvi, jota kasvatetaan myös koristekasvina.

## Ulkonäkö ja koko

Monivuotinen siperianampiaisyrtti kasvaa 60–80 senttimetriä korkeaksi. Kasvi on lyhytkarvainen tai lähes kalju. Varsi on nelisärmäinen. Vastakkain olevat lehdet ovat ruodillisia. Lehtilapa on pitkä, suikea tai kapeanpuikea, suippo, matalaan hertta- tai tylppätyvinen ja isohampainen. Kukinto on katkonainen, harsu ja usein toispuolinen tähkä. Tähkä koostuu lehtihangoissa olevista kukintoryhmistä eli valekiehkuroista. Valekiehkuroiden alimmat tukilehdet ovat varsilehtien kaltaisia. Kukan verhiö on 15-suoninen, kaksihuulinen, käyrä ja väriltään osaksi tummansinipunainen. Verhiön ylähuuli on kolmiliuskainen, liuskat ovat melkein samankokoisia. Kaksihuulinen teriö on 25–40 mm pitkä, yli kaksi kertaa verhiön pituinen ja väriltään punertavan sininen. Ylähuuli on kupera, kapea ja kaksiliuskainen, alahuuli on kolmiliuskainen, keskiliuska on sivuliuskoja isompi. Teriön torvi on siro ja pitkä. Suomessa siperianampiaisyrtti kukkii kesä-elokuussa. Hedelmä on nelilohkoinen lohkohedelmä.

## Levinneisyys
Siperianampiaisyrtti on alun perin kotoisin Keski-Aasiasta. Suomessa laji on uustulokas, jota tavataan paikoitellen Etelä-Lappia myöten.

## Elinympäristö
Suomessa siperianampiaisyrtti on viljelyjäänne tai -karkulainen, jota tavataan puutarhoissa, pihoilla, joutomailla ja pelloilla.

## Käyttö
Siperianampiaisyrttiä viljellään koristekasvina.

## Lähteet
* Hämet-Ahti, Leena & Suominen, Juha & Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Laji.fi: Siperiankissanminttu (''Nepeta sibirica'')
* Kasviatlas 2020: Siperiankissanmintun (''Nepeta sibirica'') levinneisyys Suomessa
* iNaturalist: Siperiankissanminttu (''Nepeta sibirica'')
* Luontoportti: Siperiankissanminttu (''Nepeta sibirica'')
* UniProt: Taxonomy – ''Nepeta sibirica'' 
* Global Biodiversity Information Facility (GBIF): ''Nepeta sibirica''
Ketoampiaisyrtti

**Ketoampiaisyrtti** (*Dracocephalum thymiflorum*) on ampiaisyrttien sukuun kuuluva huulikukkaiskasvilaji. Sitä esiintyy Itä-Euroopassa ja Länsi-Aasiassa.

Ketoampiaisyrtti on yksi- tai kaksivuotinen 10–60-senttimetriseksi kasvava ruoho, jonka karvat ovat lyhyitä ja pehmeitä. Sen tähkämäinen kukinto on pitkä ja lieriömäinen. Teriöt ovat vaaleansinisiä, vain juuri verhiötä pidempiä. 

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.
### Viitteet

## Aiheesta muualla
* Ketoampiaisyrtti – Dracocephalum thymiflorum Suomen Lajitietokeskus
* Pohjolan kasvien pauloissa: Dracocephalum thymiflorum - ketoampiaisyrtti
Isoampiaisyrtti

**Isoampiaisyrtti** (*Dracocephalum ruyschiana*) on ampiaisyrttien sukuun kuuluva ruoho. Lajia kasvatetaan myös koristekasvina.

Kasvin tieteellisen nimen loppuosa viittaa hollantilaiseen kasvitieteilijään Frederick Ruyschiin (1638–1731).

## Ulkonäkö ja koko

Monivuotinen isoampiaisyrtti kasvaa 20–60 senttimetriä korkeaksi. Kasvi on lähes kalju. Nelisärmäinen varsi on usein monivartinen, varret ovat hoikkia ja jäykkiä. Vastakkain olevat lukuisat lehdet ovat enimmäkseen ruodittomia. Lehdet ovat tasasoukkia tai suikeita, ehytlaitaisia ja laidoiltaan taakäänteisiä. Voimakastuoksuinen kukinto on lyhyt ja tiheä tähkä, joka koostuu lehtihangoissa olevista kukintoryhmistä eli valekiehkuroista. Pari alimmaista valekiehkuraa ovat tähkästä erillisiä. Valekiehkuroiden alimmat tukilehdet ovat varsilehtien kaltaisia. Kukan verhiö on 15-suoninen ja kaksihuulinen. Verhiön ylähuuli on kolmiliuskainen, keskiliuska on sivuliuskoja selvästi leveämpi. Kaksihuulinen teriö on 20–30 mm pitkä, 2–3 kertaa verhiön pituinen ja väriltään sininen tai sinipunainen. Ylähuuli on kupera, kapea ja kaksiliuskainen, alahuuli on kolmiliuskainen, keskiliuska on sivuliuskoja isompi. Suomessa isoampiaisyrtti kukkii heinä-elokuussa. Hedelmä on nelilohkoinen lohkohedelmä.

## Levinneisyys
Isoampiaisyrtti on euraasialainen laji, jonka päälevinneisyysalue ulottuu Länsi-Venäjältä Etelä-Siperian keskiosiin. Pääesiintymisalueen ulkopuolella lajia tavataan Euroopassa paikoitellen Pyreneillä, Alpeilla sekä Itä-Euroopassa Romaniasta Puolaan, Baltiaan, Venäjän Karjalaan ja Pohjois-Venäjälle. Lajia tavataan myös Norjan ja Ruotsin eteläosissa sekä Kaukasuksen alueella. Aasiassa lajia tavataan paikoitellen Keski-Aasiassa, Itä-Siperiassa sekä Pohjois-Kiinassa ja -Japanissa. Suomessa laji on harvinainen uustulokas, jota on pidetty aiemmin vakiintuneena, mutta nykyisin satunnaisena. Sitä on tavattu luonnonvaraisena vain muutamissa paikoissa Etelä- ja Itä-Suomessa.

## Elinympäristö
Luonnonvaraisena isoampiaisyrtti kasvaa muun muassa kuivilla kedoilla. Suomessa laji on viljelyjäänne, jota tavataan joskus puutarhoissa.

## Käyttö
Isoampiaisyrttiä viljellään myös koristekasvina.

## Lähteet
* Hämet-Ahti, Leena & Suominen, Juha & Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
*Kasviatlas 2021: Isoampiaisyrtin (''Dracocephalum ruyschiana'') levinneisyys Suomessa.
*Luontoportti: Isoampiaisyrtti (''Dracocephalum ruyschiana'')
*Flora of China: ''Dracocephalum ruyschiana''
Veliko Tărnovon alue

**Veliko Tărnovon alue** () on yksi Bulgarian alueista. Se sijaitsee maan pohjoisrajalla Tonavan varrella. Alue oli keskiajalla Bulgarian keskus. Veliko Tărnovon alue on jaettu kymmeneen kuntaan.

## Kunnat

*Elena
*Gorna Orjahovitsa
*Ljaskovets
*Pavlikeni
*Polski Trămbeš

*Stražitsa
*Suhindol
*Svištov
*Veliko Tărnovo
*Zlataritsa

## Lähteet

## Aiheesta muualla
Sininen (koiraväri)

**Sininen** koiravärinä viittaa yleisimmin teräksen- tai siniharmaaseen väritykseen, joka on geneettisesti D-lokuksen diluution haalistama musta. Nimeä sininen käytetään kuitenkin tarkoittamaan joitain muitankin värityksiä, erityisesti roduilla, joilla D-diluutiota ei hyväksytä.

Sininen koira on sävyltään viileän tai sinertävän harmaa, sävy vaihtelee tummasta lyijynharmaasta vaaleaan siniharmaaseen. Mustaan verrattuna sininen koira antaa ylivalottuneen tai haamumaisen vaikutelman. Liilasta eli isabellasta sininen eroaa nenän värin perusteella: liila on maksanruskean diluutio, ja liilalla koiralla on siksi aina ruskeansävyinen kirsu. Sinisen koiran kirsu on viileänharmaa. Liilan yleissävy on myös yleensä punertava.

Sinistä saatetaan eri roduilla ja myös yleisesti kutsua melkein minkä tahansa viileänharmaan värityksen nimessä. Esimerkiksi sinimerle on mustapohjainen merle, jolla on mustia ja siniharmaita läiskiä. Musta eumelaniini kuitenkin osoittaa, ettei sinimerle ole diluutiovärinen. Diluutiovärinen mustapohjainen merle on värityksenä harvinaisempi ja tunnetaan nimellä *slate merle*, ”liuskekivimerle”.

Sininen väritys hyväksytään esimerkiksi chow chow:lla, tanskandoggilla ja thai ridgebackillä. Sinimerle hyväksytään muun muassa australianpaimenkoiralla, bordercolliella, colliella, sekä beaucenpaimenkoiralla (nimellä harlekiini). Sininen roan tunnetaan joillain lintukoirilla, muun muassa cockerspanielilla. Australiankarjakoiralla termiä sininen käytetään "sinikirjavasta" (blue mottled/ blue speckled) värityksestä, joka on käytännössä ilmiasultaan lähellä blue roania.

### Sinisen rotukohtainen merkitys
* kerrynterrieri: vaaleneva harmaa
* shetlanninlammaskoira: sininen l. mustapohjainen merle
* villakoira: mustana syntyvä koira, joka vaalenee tummanharmaaksi muutamassa vuodessa

## Aiheesta muualla
Ravinnontuotanto

**Ravinnontuotanto** tarkoittaa ihmisen ravinnon saantia eri puolilla maailmaa. Suurimman osan ravinnosta ihminen saa kasveista, esimerkiksi viljoista, joista yleisimpiä ovat riisi ja vehnä. Vain muutama prosentti ihmisen ruokavaliosta on liharuokaa. Tärkeimpiä tuotantoeläimiä ovat siipikarja, nauta ja sika.

## Lähteet
*Lukion maantieteen kirja 2 yhteinen maailma.
Carcel-lamppu

**Carcel-lamppu** on tehokas valaisulaite, jota käytettiin 1800-luvulla kotitalouksissa ja Ranskassa valovoiman mittastandardina.

Lampun kehitti ranskalainen kelloseppä Bernard Guillaume Carcel (1750–1818) välttääkseen sen ajan Argand-lampun kompastuskiven. Kasviöljyt - useimmiten rapsiöljy - joita silloin oli saatavilla olivat paksuja eivätkä nouseet sydänlankaa pitkin kovinkaan ylös. Argand-lamput käyttivät painovoimasyöttöä, mikä saneli että öljysäiliön piti olla polttimoa korkeammalla ja öljysäiliö langetti varjon ja teki lampusta kiikkerän korkealla painopisteellä. Carcel suunnitteli lampun, jossa öljysäiliö oli polttimon alapuolella, lampun rungossa. Jotta öljy saatiin polttimoon, Carcel asensi kellomekanismin lampun juureen, joka pyöritti pientä öljysäiliöön upotettua pumppua. Vetoavain sijaitsi lampun jalustan pohjassa.

Etuja joita Carcel mainitsi lampustaan vuoden 1800 patentissa Pariisissa oli, että öljyn syöttö tapahtui vahtimatta, öljy saatettiin käyttää viimeistä pisaraa myöten, lamppu paloi kuusitoista tuntia yhtäjaksoisesti ilman täydennystä, ja se tarjosi valaistusta useammalle henkilölle samaan aikaan vain yhdellä polttimolla. Laitteet olivat kuitenkin monimutkaisempia eivätkä ne olleet suosittuja Euroopan suurimpien kaupunkien ulkopuolella. Tämä johtui osaltaa tarpeesta lähettää lamput (pääsääntöisesti eurooppalaisille) valmistajilleen huoltoon.

Ranskalainen fysiikan standardi Carcel-lamppu, muodostui sylinterimäisestä Argand-polttimesta ja tuotti standardivalovoiman kun se kulutti 42 grammaa rapsiöljyä tunnissa. Polttoaineen syöttöä ja ilmavirtaa säänneltiin kellomekanismilla.

## Lähteet
Pemamek

**Pemamek Oy** on suomalainen vuonna 1970 perustettu hitsaus- ja tuotantoautomaatioratkaisuja raskaalle metalliteollisuudelle tuottava perheyritys. Yrityksen pääkonttori ja tehdas sijaitsevat Loimaalla Valtatie 9:n varrella. Toimistoja on lisäksi Turussa ja Tampereella. Yrityksen tytäryhtiöt sijaitsevat Yhdysvalloissa, Espanjassa, Italiassa ja Saksassa. Myyntitoimistoja on lisäksi Brasiliassa ja Puolassa.

Pemamek on maailman johtava hitsausautomaatioratkaisujen toimittaja. Pemamek on perustettu vuonna 1970 ja toimittaa hitsaus- ja tuotantoautomaatioratkaisuja sekä työkappaleiden käsittelylaitteistoja yli 50 maahan maailmanlaajuisesti. Ratkaisuja toimitetaan laivanrakennus- ja offshoreteollisuudelle, tuulivoimateollisuudelle, kattilateollisuudelle sekä raskaalle konepajateollisuudelle ja liikkuvien työkoneiden valmistajille - aloille, jossa tarvitaan vaativaa hitsausteknologiaa.

## Historiaa
Pemamekin perusti Pentti Ala-Nissilä 1970-luvulla ja sittemmin yritys kiersi Korpivaara-yhtymän kautta Amerille, jolta toimiva johto osti sen vuonna 1988.
Pemamekin 50-vuotishistoriateos, Hippo Taatilan kirjoittama *Yhteen hitsattu* julkaistiin marraskuussa 2021.

1970

* Pemamek perustetaan
* Ensimmäinen **PEMA hitsauspöytä**

1980

* Pemamek alkaa kehittämään automaatiota ja robotiikkaratkaisuja

1990

* Automaatiosta tulee Pemamekin ydinbisnes

2000

* Suuria investointeja **uuteen tehtaaseen**
* Merkittäviä investointeja kehitystyöhön: moderni robotiikka ja automaatio 

2010

* **Sukupolven vaihdos**
* Tehtaan tilat kaksinkertaistuvat
* Pemamek on kaksinkertaistanut liikevaihtonsa ja työllistää nyt yli **200 henkilöä**

2020

* Pemamek juhlii **50-vuotisjuhlavuotta**
* Investointeja maailmanlaajuisiin toimintoihin ja kasvavaan **kansainväliseen verkostoon**
* Pemamekin kolmas tehdaslaajennus valmistuu vuonna 2024
* Pemamek työllistää nyt yli **400 henkilöä**

## Lähteet
Bude-lamppu

**Bude-lamppu** on todella kirkas öljylamppu, joka toimii syöttämällä happea Argand-polttimon keskiöön. Öljyliekin palamaton hiili paloi todella kirkkaasti ja öljylampun heikko keltainen liekki muuttui kirkkaaksi ja valkeaksi. Lampun keksi englantilainen Sir Goldsworthy Gurney, ja se on nimetty hänen asuinpaikkansa, Cornwallissa sijaitsevan Buden ['bjuːd] mukaan. Lamppuja käytettiin valaisemaan Britannian parlamentin alahuonetta yli 50 vuoden ajan.

## Lähteet

## Aiheesta muualla
* http://www.bude.co.uk/Tourism/special-events/Bude-Light-Project/Index.htm 
* http://www.visitbude.info/home/bude-in-a-seashell/famous-people
Íñigo

**Íñigo**  on espanjankielinen etunimi.

Nimi on keskiajalta peräisin oleva muoto baskinkielisestä nimestä Eneko, jonka tarkka alkuperä on epäselvä. Tunnettu varhainen nimenkantaja oli Eneko Aritza eli Íñigo Arista, ensimmäinen Pamplonan (myöh. Navarran) kuningas. Íñigo oli myös jesuiittojen perustajan Ignatius Loyolan alkuperäinen etunimi. Britanniassa nimi tunnetaan muodossa Inigo arkkitehti Inigo Jonesin ansiosta.

Muita Íñigo- ja Inigo-nimisiä:

* Inigo Campioni, italialainen laivastoupseeri
* Íñigo Cuesta, espanjalainen maantiepyöräilijä
* Íñigo Landaluze, espanjalainen maantiepyöräilijä
* Íñigo López, espanjalainen jalkapalloilija
* Íñigo López de Mendoza, kastilialainen runoilija, Santillanan markiisi
* Íñigo Martínez, espanjalainen jalkapalloilija
* Inigo Montoya, kuvitteellinen roisto romaanissa ja elokuvassa *Prinsessan ryöstö*
* Íñigo Pérez, espanjalainen jalkapalloilija
* Íñigo Ruiz de Galarreta, espanjalainen jalkapalloilija
* Iñigo Urkullu, espanjalainen poliitikko, Baskimaan aluejohtaja 2012–

## Lähteet
Vena (Inkeri)

**Vena** () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemen keskiosassa Pärspäänjärven länsipuolella.

Kylä mainitaan 1600-luvun kartoissa. Sen asukkaat olivat inkerinsuomalaisia, jotka kuuluivat Kosemkinan luterilaiseen seurakuntaan. Paikalliset talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 Venassa oli 13 taloa ja 96 asukasta. Kylän sukuja olivat Joutsi, Mustonen, Pitkänen, Seppälä ja Tetri. Vuonna 1899 Vena kuului kyläkuntana Narvusin volostiin. Sen 151 asukasta olivat kaikki suomalaisia. Läsnä olleista 150 henkilöstä luterilaisia oli 149. Kylässä oli 1800-luvun lopussa rakennettu rukoushuone, joka suljettiin 1930-luvulla.

Neuvostoaikana Vena muodosti aluksi oman kyläneuvoston. Vuodesta 1924 lähtien se kuului Kurkulan kyläneuvostoalueeseen. Vuosikymmenen lopulla niemimaan kärkeen ryhdyttiin rakentamaan puna-armeijan tukikohtaa, minkä seurauksena asukkaat siirrettiin vuonna 1936 seudun muihin kyliin. Venaan vedettiin rautatie Laukaansuusta ja Pärspäänjärven rannalle tehtiin lentoasema vesitasoja varten. Tukikohta hävitettiin saksalaisten lähestyessä Leningradia.

Nykyään paikalla kohoaa rautatieaseman, vesitornin ja muiden rakennelmien raunioita. Kylän hautausmaalla on sotilashauta ja luterilaisia ristejä. Entisen lentoaseman tienoilla on alueen johtajien käyttämä vartioitu huvila-alue.

## Lähteet